Մարտուն Գրիգորյան (ճարտարապետ)

Մարտուն Արմենակի Գրիգորյան (), հայ ճարտարապետ, ՀԽՍՀ վաստակավոր ճարտարապետ (1983)։

Կենսագրություն 
1950 թվականին ավարտել է Երևանի պոլիտեխնիկական ինստիտուտը։ 1958-1979 թվականներին եղել է Հայպետնախագիծ ինստիտուտի գլխավոր ճարտարապետ։ 1968 թվականից դասավանդել է ԵՊԻ-ում, դոցենտ։

Մարտուն Գրիգորյանի ԳՀ աշխատանքները վերաբերում են շենքի տարբեր տարրերի խնայողական և երկարակեցություն ապահոված լուծումներին, հավաքովի տնաշինությանը։

Ստեղծագործական գործունեություն 
Մարտուն Գրիգորյանի նախագծերով կառուցվել են՝
 Երևանում Հայաստանի երաժշտական ընկերության բնակելի և վարչաակումբային համալիր, Երևան, 1966
 Գյումրիում Սանէպիդկայանի համալիր, 1954 (դիմացել է 1988 թվականի երկրաշարժին)
 Հրազդան-Հանքավան մայրուղուն առընթեր՝ արագընթաց տրանսպորտի փորձարարական «Մարմարիկ» պոլիգոնը, 1981-1983
 Կառույցներ Կապանում, Ջերմուկում, Աշտարակում, Մարտունիում
 Կազմել է Երևանի Կոնդ թաղամասի մանրամասն հատակագիծը (1967-1969)
 Նոր Ամբերդի գիտական կենտրոնի նախագիծը (1979-1980)
 Երկրաշարժից տուժած բնակելի շենքերի վերափոխման և ամրացման նախագծերը (1989, իրագործել են Վանաձորում)

Ծանոթագրություններ  

Հայ ճարտարապետներ
ՀԽՍՀ վաստակավոր ճարտարապետներ
ՀՊՃՀ շրջանավարտներ